钦定古今图书集成/明伦汇编/闺媛典/第048卷 > 方仲刚妻吴氏
## 钦定古今图书集成/明伦汇编/闺媛典/第048卷 > 方仲刚妻吴氏

按《金华府志》：“吴氏，方仲刚妻。遇兵乱，与其夫避难离
家，西行一里许，闻鼓噪声，足弱弗能行。度不可免，谓
夫曰：‘君宜自脱祸，勿以妾为累’。夫曰：‘子将若何’？氏曰：
‘妾义不受辱，惟有死耳’。夫号哭不得已而舍去。既而
游兵四集，将追及，道傍有梅塘，水洁且深，遂投以死。
越数日，兵去，夫踪迹其处，见尸横池面，虽甚暑而颜
貌如生。为之痛哭，举葬焉。时至正戊戌夏六月也。”缙
绅大夫咸歌咏之。